text: مرکزی وزیرنے اس حقیقت پر اطمینان کا اظہار کیا کہ فوڈ کارپوریشن آف انڈیا (ایف سی آئی کے تمام گوداموں میں ڈیپوٹ آن لائن سسٹم ( ڈی او ایس) کا نفاذ کر دیا گیا ہے اور سینٹرل ویئر ہاؤسنگ کارپوریشن کے 144 ڈیپوٹ میں اور ایف سی آئی کے اناج خریداری عمل کو بھی آن لائن کیا جا رہا ہے۔ جناب پاسوان نے اس بات پر خوشی ظاہر کی کہ زیادہ تر ریاستوں نے بھی اپنی خریداری، ذخیرہ اندوزی اور تقسیم کے عمل کو کسی نہ کسی طرح سے آن لائن کر دیا ہے۔